### Resume

Teknik og Miljø ansøgte Vejdirektoratets cykelpulje 2021 om tilskud til tre forskellige cykelstiprojekter ud fra de kriterier som var angivet for puljen. Teknik og Miljø har fået tilsagn til 50 procent finansiering af en sikker krydsning af Bredstenvej i form af en bro til lette trafikanter. Teknik og Miljø skal tilkendegive overfor Vejdirektoratet om man ønsker at gøre brug af tilskuddet.

### Sagsfremstilling

Formålet med projektet er at skabe en sikker og effektiv krydsningsmulighed for lette trafikanter på tværs af [adresse] ved etablering af en bro. Projektets baggrund og hensigt er beskrevet yderligere i det vedlagte bilag. Samtidig vil etableringen af en bro sikre en bedre adgang til det fremtidige boligområde Ny Rosborg, og DGI landsstævne i 2025.

Vejdirektoratets tilskud udgør 50 procent af finansieringen med en økonomisk ramme på tilskuddet på 7.552 mio. kr. Projektet er vurderet til en samlet omkostning på 15.104 mio. kr. for en standard bro. Der gives ikke refundering for afholdte midler før Teknik og Miljø har tilkendegivet overfor Vejdirektoratet, at man ønsker at gøre brug af tilskuddet.

Planlægning, forundersøgelser, projektering og udbud skal afklares og udføres i 2022. Selve projektet skal udføres i 2023 med efterfølgende evaluering og afrapportering til Vejdirektoratet senest 1. kvartal 2024. Efter en tilkendegivelse overfor Vejdirektoratet vil forvaltningen lave en proces for broens arkitektoniske udtryk. Dette skal være på plads før sommeren 2022 i henhold til overholdelse af den samlede tidsplan.

Til næste udvalgsmøde behandles anlægsbevillingen til projektet.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

En bro over [adresse] vil gøre forholdene bedre for cyklister og gående til gavn for den enkelte borger og den grønne mobilitet.

### Teknik- og Miljødirektøren indstiller,

|  |  |
| --- | --- |
| at | udvalget beslutter at tilkendegive overfor Vejdirektoratet, at man ønsker at gøre brug af tilskuddet. |

### Beslutning

Godkendt.